stanford-oval/wikipedia huggingface dataset:
סוסים איטיים (סדרת טלוויזיה)
שחקנים ודמויות > דמויות נוספות

הוגו ויבינג – פרנק הארקנס
טום ברוק – ג'יי.קיי קו
סם הייזלדין – מו / אלן בלאק
דייוויד ולמסלי – לארי
סטיבן וולטרס – זיפו
בריאן ורנל – קארלי
ג'ונתן פרייס – דייוויד קרטרייט
אנטוניו אקאל – חסן אחמד
סמואל וסט – פיטר ג'אד
פול הילטון – רוברט הובדן
פרדי פוקס – ספיידר ווב
כריס ריילי – ניק דאפי
סופי אוקונדו – אינגריד טירני
ג'ואי אנסה – הסוכן פירס
באלי גיל – הסוכן סינג
הפקה

הסדרה הוזמנה על ידי אפל TV פלוס באוקטובר 2019, כאשר פורסם כי גארי אולדמן יככב בתפקיד ראשי. ליהוק צוות השחקנים הושלם בדצמבר 2020 עם ליהוקם של אוליביה קוק, ג'ונתן פרייס, קריסטין סקוט-תומאס וג'ק לאודן. הסדרה תהיה מורכבת משתי עונות בנות שישה פרקים כל אחת. ששת הפרקים הראשונים מבוססים על פי הדיווחים על ספרו הראשון של מיק הרון, "סוסים איטיים", כאשר ששת הפרקים הבאים התבססו על ספר ההמשך, "אריות מתים".
הצילומים החלו ב-30 בנובמבר 2020 באנגליה, ונמשכו בפברואר 2021, עם גארי אולדמן וקריסטין סקוט תומאס על הסט בווסטמינסטר לונדון. ביולי 2021, הצילומים נמשכו בסטראוד, גלוסטרשייר.
הצילומים אמורים היו להתחיל מוקדם יותר בשנת 2020 אך נדחו עקב מגפת הקורונה בממלכה המאוחדת.
כאשר הוכרז תאריך היציאה לאקרנים בפברואר 2022, נחשף גם כי העונה הראשונה תהיה בת 6 פרקים, שבוימו על ידי ג'יימס האוס. הסדרה עלתה לשידור ב-1 באפריל 2022 באפל TV פלוס.
במרץ 2022 פורסם כי הסדרה תחודש לעונה שנייה שעלתה ב-2 בדצמבר 2022 וכללה גם היא 6 פרקים. צילומי העונה השלישית נערכו במהלך שנת 2022 ומבוססת על הספר השלישי בסדרה, "נמרים אמיתיים".
באוקטובר 2024, הסדרה חודשה לעונה 6 על ידי אפל TV פלוס. העונה השישית תתבסס על הספרים "Joe Country" ו-"Slough House" מאת מיק הרון, שהם הספרים השישי והשביעי בסדרה.
פרסים ומועמדויות

| שנה | פרס | קטגוריה | מועמד (ים) | תוצאה | מקורות |
| --- | --- | --- | --- | --- | --- |
| 2024 | פרס סטלייט | השחקן הטוב ביותר בסדרת דרמה או ז'אנר | גארי אולדמן | זכייה |  |
| 2024 | פרס באפט"א לטלוויזיה | סדרת הדרמה הטובה ביותר | סוסים איטיים | מועמדות |  |
| 2024 | פרס באפט"א לטלוויזיה | שחקן המשנה הטוב ביותר | ג'ק לאודן | מועמדות |  |
| 2024 | פרס אמי אמנותי לבידור בפריים טיים | השחקן האורח הטוב ביותר בסדרת דרמה | ג'ונתן פרייס | מועמדות |  |
| 2024 | פרס אמי אמנותי לבידור בפריים טיים | הליהוק הטוב ביותר בסדרת דרמה | נינה גולד | מועמדות |  |
| 2024 | פרס אמי אמנותי לבידור בפריים טיים | הרכב מוזיקה הטוב ביותר לסדרה (פריטטורה דרמטית מקורית) | דניאל פמברטון וטוידרום | מועמדות |  |
| 2024 | פרס אמי אמנותי לבידור בפריים טיים | עריכת התמונה הטובה ביותר בסדרת דרמה | זסופיה טאלאס | מועמדות |  |
| 2024 | פרס אמי לבידור בפריים טיים | סדרת הדרמה הטובה ביותר | "סוסים איטיים" | מועמדות |  |
| 2024 | פרס אמי לבידור בפריים טיים | השחקן הראשי נטוב ביותר בסדרת דרמה | גארי אולדמן | מועמדות |  |
| 2024 | פרס אמי לבידור בפריים טיים | שחקן המשנה הטוב ביותר בסדרת דרמה | ג'ק לאודן | מועמדות |  |
| 2024 | פרס אמי לבידור בפריים טיים | הבימוי הטוב ביותר בסדרת דרמה | שאול מצשטיין | מועמדות |  |
| 2024 | פרס אמי לבידור בפריים טיים | הכתיבה הטובה ביותר בסדרת דרמה | וויל סמית' | זכייה |  |
| 2024 | פרס המוזיקה במדיה של הוליווד | פרטיטורה מקורית – תוכנית טלוויזיה/מיני-סדרה | דניאל פמברטון וטוידרום | מועמדות |  |
| 2025 | פרס גלובוס הזהב | השחקן הטוב ביותר בסדרת דרמה | גארי אולדמן | מועמדות |  |
| 2025 | פרס גלובוס הזהב | שחקן המשנה הטוב ביותר בסדרה, מיני-סדרה, סדרת אנתולוגיה או סרט טלוויזיה | ג'ק לאודן | מועמדות |  |
| 2025 | פרס גלובוס הזהב | סדרת הדרמה הטובה ביותר | "סוסים איטיים" | מועמדות |  |
| 2025 | פרס סטלייט | סדרת הדרמה הטובה ביותר | "סוסים איטיים" | זכייה |  |
| 2025 | פרס סטלייט | השחקן הטוב ביותר בסדרת דרמה או ז'אנר | גארי אולדמן | מועמדות |  |
| 2025 | פרס סטלייט | השחקנית הטובה ביותר בתפקיד משנה בסדרה, מיני סדרה וסדרה מוגבלת, או סרט קולנוע שנעשה לטלוויזיה | ססקיה ריבס | מועמדות |  |
הערות שוליים

1 2  Max Goldbart, ‘Slow Horses’ Renewed For Season 6 By Apple TV+, Deadline, ‏2024-10-15 (באנגלית אמריקאית)
↑  White, Peter (15 בנובמבר 2019). "Gary Oldman To Star In Spy Drama 'Slow Horses' For Apple With 'Justified's Graham Yost Exec Producing". Deadline Hollywood (באנגלית אמריקאית). נבדק ב-26 בינואר 2021. {{cite web}}:  (עזרה)
↑  Andreeva, Nellie; Kanter, Jake (14 בדצמבר 2020). "Apple's 'Slow Horses' Adds Olivia Cooke & Jonathan Pryce, As Producer See-Saw Shoots Two Stories Back-To-Back". Deadline Hollywood (באנגלית אמריקאית). נבדק ב-26 בינואר 2021. {{cite web}}:  (עזרה)
1 2  Steves, Ashley (23 בפברואר 2021). "U.K. What's Filming: 'The Essex Serpent' + 'Slow Horses'". Backstage. נבדק ב-5 באפריל 2021. {{cite web}}:  (עזרה)
↑  Loveridge, Ashley (29 ביולי 2021). "A & A Taxis and Cafe Max used as the backdrop for Gary Oldman and Kristin Scott Thomas spy drama". stroudtimes.com. {{cite web}}:  (עזרה)
↑  Kanter, Jake (30 בספטמבר 2020). "Apple Restarts UK Drama Production, As 'Suspicion' & 'Slow Horses' Prepare To Shoot". Deadline Hollywood (באנגלית אמריקאית). נבדק ב-26 בינואר 2021. {{cite web}}:  (עזרה)
↑  Petski, Denise (4 בפברואר 2022). "'Slow Horses' Starring Gary Oldman & 'Roar' Anthology Series Get Premiere Dates On Apple TV+". Deadline. נבדק ב-21 בפברואר 2022. {{cite web}}:  (עזרה)
↑  Sanchez, Gabrielle (4 בפברואר 2022). "Apple TV Plus shares first look at espionage series 'Slow Horses' starring Gary Oldman". The A.V. Club. {{cite web}}:  (עזרה)
↑  Production Weekly - Issue 1290 - Thursday, March 17, 2022 / 199 Listings - 45 Pages - Production Weekly, Production Weekly, ‏4 בפברואר 2022
↑  AwardsWatch - International Press Academy Satellite Awards Nominations: ‘Oppenheimer,’ ‘Succession’ Lead, AwardsWatch, ‏2023-12-18 (באנגלית אמריקאית)
↑  BAFTA Television 2024: The Winners and Nominations, www.bafta.org, ‏2024-03-15 (באנגלית)
↑  Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)
↑  Jordan Moreau, Emmy Awards 2024 Winners List: ‘Shogun’ Dominates With 18 Wins, and ‘The Bear’ Cooks Up 11, Variety, ‏2024-09-16 (באנגלית אמריקאית)
↑  Paul Grein, ‘Emilia Pérez’ and Hans Zimmer Are Top Winners at 2024 Hollywood Music in Media Awards, Billboard, ‏2024-11-21 (באנגלית אמריקאית)
↑  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
↑  I. P. A. Admin, IPA Reveals Winners for the 29th Satellite Awards | International Press Academy (באנגלית אמריקאית)
אבי ביטר

| --- | --- |
אין תמונה חופשית
 לידה:  30 באוקטובר 1965 (בן 59) אור יהודה, ישראל 
 שם לידה:  אברהם בלדס
 מוקד פעילות:  ישראל 
 תקופת הפעילות:  מ-1988
 עיסוק:  זמר, במאי קולנוע
 סוגה:  מוזיקה מזרחית
 שפה מועדפת:  עברית 
 מספר צאצאים:  4 
 פרופיל ב-IMDb
 
אָבִי בִּיטֶר (נולד ב-30 באוקטובר 1965) הוא זמר, שחקן, במאי, תסריטאי ומפיק קולנוע ישראלי. סגנון המוזיקה שבו ביטר מתמחה הוא מוזיקה טורקית עממית, בעיקר מתת-הז'אנר ה"ארבסק" הניחן במלודיה עשירה, מנעד צלילים רחב, ותכנים תמטיים טראגיים.
ראשית חייו

ביטר נולד בשם אַבְרָהָם בֵּלָדֵס באור יהודה להורים שעלו לישראל מטורקיה והיה ספר לפני שהחל לשיר. בילדותו הושפע ממוזיקה טורקית.
קריירה

הוא הופיע בתוכנית טלוויזיה בערוץ yes בריזה, שם הגיש תוכנית ראיונות בשם "לשפוך את הלב". כמו כן, השתתף בתוכנית אירוח בערוץ 2 ובסדרת ריאליטי בערוץ ביפ שנקראה "אבי ביטר חי בסרט".
ביטר הפיק ואף השתתף במספר סרטים שלו שהופצו באופן עצמאי. בשנת 1993 שיחק בתפקיד הראשי בסרטו "חבר ואח", סרט שסימן את פריצתו לתחום הקולנוע, כשלאחריו כיכב בסרטים "קורבן האהבה", "המלחין האלמוני", "חבר ואח 2" (סרט המשך לחבר ואח) ו"הגורל שלי". הסרט הנודע ביותר שבו כיכב הוא "בוכה בגשם" של הבמאי ימין מסיקה. השיר "שרה ברחובות", שכתב את מילותיו, נכלל באלבום הבכורה של שרית חדד, "ניצוץ החיים". בשנת 2004 נתן יד גם בהפקה ובבימוי בסרט "בכבוד שלי".
ב-2006 הגיש תוכנית רדיו לילית ברדיו לב המדינה בשם "סיפור חיי".
בנוסף לקריירה העצמאית שלו כזמר ושחקן, הוביל ביטר אל קדמת הבמה מספר זמרים כישרוניים וצעירים, בהם הזמרים ליאור נרקיס, משה כהן והזמרת ליאת בנאי, שעמה ביצע גם מספר דואטים, דוגמת "כל מילה כבדה", הכלול באלבומה של בנאי "בא לי עליך".
ב-2007 הכריז על פשיטת רגל בעקבות חובות וקשיים כלכליים, הוא הצליח למחוק חוב של כ-850 אלף שקלים לאחר ששילם 50 אלף שקלים.
ב-2008 עלתה בערוץ ביפ התוכנית "אבי ביטר חי בסרט" שבה הוא מצלם סרט חדש. באותה שנה יצא סרטו החדש, "אהבות ושקרים". בספטמבר 2009 השתתף ב"האלופה 3" בתור אבי, בן דודו של עובד. במאי 2011 השתתף בתוכנית "היכל התהילה" בערוץ 24, אך הודח ממנה על ידי הפקת התוכנית.
ב-2021 הוציא יחד עם הזמרת שפיטה גרסת כיסוי לשיר "Nothing Else Matters" של להקת מטאליקה.
ב-2022 הקליט פתיח להסכת הקומי "צור ויעקבי".
חיים אישיים

נשוי לקרן ואב לארבעה ילדים.
פילמוגרפיה - רשימה חלקית

חבר ואח (1991) - שחקן
קורבן האהבה (1992) - שחקן
בוכה בגשם (1996) - שחקן
חבר ואח 2 (1999) - שחקן ובמאי
המלחין האלמוני (2000) - שחקן ובמאי
בכבוד שלי (2004) - שחקן ובמאי
שושלת שוורץ (2005) - שחקן
הגורל שלי (2006) - שחקן
אהבות ושקרים (2008) - שחקן ובמאי
חברים (2017) - שחקן ובמאי
השוד האחרון (2021) - שחקן ובמאי
אהבה ללא חוק - שחקן ובמאי
את ואני אוהבים - שחקן ובמאי
דיסקוגרפיה > אלבומי סולו

אל תביטי לאחור (1990) [אולטרטון]
אהבה טהורה (1991) [מיכאלי הפקות]
נשבעתי לא להתאהב (1992) [מיכאלי הפקות]
די לשקרים (1993) [מיכאלי הפקות]
למה כולם מקנאים (1994) [מיכאלי הפקות]
הופעה חיה במועדון אנטליה בטורקיה (1995/1996) [אבי גואטה הפקות]
אני ואת זה לא גורל (1995) [אבי גואטה הפקות]
תגידי מי את - (1997)
אהבת נעורים - עם ליאת בנאי
הופעה חיה 1998 - (1998)
אהבה באנטליה 2 (1999) [אבי גואטה הפקות]
נוסע למיאמי - (1999)
לשפוך את הלב - (2000)
חי בתוך הבלאגן
אבי ביטר שר עם חברים (2000)
נפרדים באהבה - (2001)
נפרדים באהבה - עם ליאת בנאי(2001)
חברים שופכים את הלב - עם אבי ביטר (2001)
בכבוד שלי - (2002)
עושים שמח במיאמי - עם שרון חן (2003)
חלומות - (2004)
אני קיים - (2008)
הלב שאהב אותך - (2014)
הערות שוליים

↑  /media.israel-music.com
↑  רן בוקר, שילם 50 אלף שקלים ומחק חוב של 850 אלף: כך אבי ביטר הסדיר את חובותיו, באתר ynet, 22 באוקטובר 2019
↑  סוף הדרך: אבי ביטר הועזב מהיכל התהילה, באתר ‏מאקו‏, 14 ביוני 2011
↑  https://open.spotify.com/episode/6MxqYZJBg5Aki3geLhoqkA?si=qpLFA0c6Qd6Iy4_0VYPqdw
| --- | --- |
בקרת זהויות :  NLI: 987007298589005171  ISNI: 0000 0004 0311 0715  VIAF: 299351682   WorldCat (עם VIAF): 299351682
צדק פרטי

| --- | --- |

לוגו הסדרה
 מבוסס על:  Fire in the Hole 
 סוגה:  דרמת פשע המשכית
 יוצרים:  גרהם יוסט
 שחקנים:  טימותי אוליפנט, נטלי זי, וולטון גוגינס, ניק סירסי, ג'ואל קרטר, ג'ייקוב פיטס, אריקה טאזל, קייטלין דיוור
 ארץ מקור:  ארצות הברית
 שפות:  אנגלית
 מקום התרחשות:  לקסינגטון, Harlan County, הרי האפלצ'ים 
 מספר עונות:  6
 מספר פרקים:  78
 הפקה
 מפיק:  אלמור לנארד 
 מפיקים בפועל:  אלמור לנארד 
 הפצה:  Sony Pictures Television 
 מוזיקה:  סטיב פורקארו 
 אורך פרק:  42 דקות
 שידור
 רשת שידור:  FX
 רשת שידור בישראל:  HOT3
 תקופת שידור מקורית:  16 במרץ 2010 – 14 באפריל 2015
 קישורים חיצוניים
 www.justifiedtv.com
 דף התוכנית ב-IMDb
 
צדק פרטי (באנגלית: Justified) היא סדרת טלוויזיה אמריקאית מסוגת הדרמת פשע המשכית שעלתה לשידור ב-16 במרץ 2010 ברשת FX והסתיימה לאחר 6 עונות באפריל 2015. הסדרה פותחה על ידי גרהם יוסט ומבוססת על ספריו של אלמור לנארד, "פרונטו" ו"Riding the Rap", ועל הסיפור הקצר שכתב "Fire in the Hole". הסדרה מתמקדת בעיקר במרשל ריילן גיבנס, בגילומו של טימותי אוליפנט, ומתרחשת בעיר לקסינגטון שבמדינת קנטקי בארצות הברית ובמחוז הארלן באזור ההררי של מזרח קנטקי.
בישראל הסדרה עלתה לשידור בערוץ HOT3 של הוט.
כרזת עונה 3 של הסדרה "צדק פרטי"
תקציר העלילה

הסדרה מתמקדת בריילן גיבנס, מרשל אמריקאי, שנולד במחוז הארלן שבמזרח קנטקי, אזור שידוע בכריית פחם. אביו היה פושע והכה את אשתו. ריילן עזב את הבית בגיל צעיר לאחר מות אמו והצטרף לשירות המרשלים.
כאשר התוכנית נפתחת ריילן משרת בפלורידה, הוא יורה במאפיונר ותקרית הירי מוגדרת כירי מוצדק (מכאן שם התוכנית באנגלית) אך שנויה במחלוקת. כתוצאה מכך ריילן נאלץ לעבור למשרד המרשלים בלקסינגטון קנטקי שהוא היחיד המוכן לקבל אותו. ריילן אינו מרוצה מההעברה הזו מפני שאשתו לשעבר וינונה (נטלי זי) גרה בלקסינגטון עם בעלה החדש גארי ומפני שהוא נאלץ להתמודד עם בויד קראודר, חבר שלו מנערותו ופושע בהווה.
סקירה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 13 | 13 | 16 במרץ 2010 | 8 ביוני 2010 |
|  | 2 | 13 | 13 | 9 בפברואר 2011 | 4 במאי 2011 |
|  | 3 | 13 | 13 | 17 בינואר 2012 | 10 באפריל 2012 |
|  | 4 | 13 | 13 | 8 בינואר 2013 | 2 באפריל 2013 |
|  | 5 | 13 | 13 | 7 בינואר 2014 | 8 באפריל 2014 |
|  | 6 | 13 | 13 | 20 בינואר 2015 | 14 באפריל 2015 |
סקירה > עונה ראשונה

העלילה הראשית של העונה הראשונה עוסקת בהתמודדות ריילן עם משפחת קראודר. הוא יורה בבויד קראודר, שלאחר מכן משנה את דרכיו ומתחיל להנהיג קבוצה דתית, אך ריילן מסרב להאמין שהוא השתנה. ריילן גם מתחיל קשר רומנטי עם אווה קראודר (ג'ואל קרטר), גיסתו של בויד שרצחה את בעלה כי הכה אותה.
אב המשפחה בו קראודר יוצא מהכלא ומתחיל בקשר עסקי בסחר בסמים עם משפחת המאפיה ממיאמי שרודפת אחרי ריילן על כך שהוא הרג את אחד מחבריה. בו מערב את אביו של ריילן, ארלו גיבנס, במזימה למכור את ריילן למאפיה.
בסוף העונה בו הורג את כל חברי הקהילה הדתית של בויד כנקמה על כך שבויד פעל נגד סחר הסמים שלו. לאחר מכן בו נהרג על ידי מתנקשים ממיאמי שמעוניינים לרצוח את ריילן. ריילן עוזב את אווה ומתחיל במערכת יחסים עם אשתו לשעבר.
סקירה > עונה שנייה

העונה השנייה עוסקת בעיקר בעסקי הפשע של משפחת בנט, בהנהגת אם המשפחה מגס בנט (מרגו מרטינדל). משפחת בנט התחזקה עקב נפילת משפחת קראודר. הם עוסקים בעיקר בסחר בסמים אך גם עוסקים בסחר קרקעות על מנת לסחוט מחברת כריית הפחם סכומי כסף גדולים.
ריילן נעשה מעורב בגלל יריבות משפחתית ישנה בין משפחתו למשפחת בנט ובגלל נערה צעירה שבאה לידיעת משרד השריף לאחר שהוטרדה מינית. אביה של הנערה נרצח על ידי מגס בנט ומגס מאמצת את הנערה אשר אינה יודעת את האמת.
במהלך העונה בויד מנסה להימנע מלחזור לעסקי פשע למרות פיתויים רבים. הוא מתחיל בקשר רומנטי עם אווה גיסתו ומתחיל לעבוד עבור חברת כריית הפחם המקומית. העבודה עם חברת הפחם מביאה אותו להתמודדות מול משפחת בנט. לבסוף בויד מנצל עסקה עם משפחת בנט כדי להקים חזרה את עסקי הפשע של משפחת קראודר ומגייס לארגונו את ארלו, אביו של ריילן.
לאחר שבויד שודד את דיקי בנט (ג'רמי דייוויס), אחד מבניה של מגס, דיקי מנסה לנקום בארלו והורג את דודתו של ריילן.
בסוף העונה משפחת בנט מצליחה לסחוט סכום כסף גדול מחברת כריית הפחם, אך מגס ושניים משלושת בניה מתים בעוד דיקי בנט בכלא.
סקירה > עונה שלישית

בעונה השלישית ריילן נאלץ להתמודד עם רוברט קווארלס (ניל מקדונה), מאפיונר מהמאפיה של פרנקפורט אשר הוגלה למחוז הארלן ומנסה בכוח לחסל שם כל עסקי סחר בסמים מלבד אלו שלו ובכך נעשה אויב של ריילן ובויד.
אלסטין ליימהאוס, מנהיג ישוב של אפרו-אמריקאים במחוז הארלן, מתפקד כבנק עבור הפושעים באזור ודואג להיות מיודע בכל הנעשה במחוז במטרה לזהות הזדמנויות עסקיות ולהגן על אנשיו. הוא נעשה מעורב בעלילה כאשר דיקי בנט שבורח מהכלא מנסה להשיג את הירושה שלו, שאותה אלסטין מחזיק. בויד מנסה להיעזר באלסטין במאבקו נגד קווארלס.
במהלך העונה וינונה מגלה שהיא בהריון מריילן, אך מחליטה לעזוב אותו. אווה קראודר נעשית מנהלת בית הזונות של בויד. ארלו מתחיל להראות סימנים של דמנציה רוצח שוטר ונכלא.
סקירה > עונה רביעית

העלילה המרכזית בעונה הרביעית עוסקת בתעלומה בת 30 שנה של אדם שנפל מהשמיים עם שק מלא סמים. התעלומה קשורה בדרך כלשהי לארלו גיבנס ולמאפיה של פרנקפורט.
בתחילת העונה ריילן מנסה להשיג כסף על מנת לעזור לווינונה עם התינוק שלו. בויד מתמודד עם כנסייה נודדת חדשה במחוז הארלן שגורמת למכורי סמים להיגמל.
הפקה

הפורמט של הסדרה השתנה מאוד במהלך העונה הראשונה. דמותו של בויד קראודר הייתה אמורה למות בסוף הפרק הראשון. אך לבסוף הוא הושאר בחיים ונעשה דמות חוזרת בהמשך העונה. החל מהעונה השנייה דמותו נעשתה דמות ראשית וחלק גדול מהעלילה של הסדרה התחיל לסוב אך ורק עליו.
עוד במהלך העונה הראשונה התחילו להתמעט הפרקים בסדרה עם עלילה עצמאית מהעלילה העונתית ובמקביל פחת תפקידם בסדרה של המרשלים הנוספים שעובדים עם ריילן, טים גטרסון (ג'ייקוס פיטס) ורייצ'ל ברוקס (אריקה טאזל), והבוס שלו ארט מולן (ניק סירסי). הקו הזה נמשך גם בעונות הבאות. הדמויות האלו עדיין נחשבות לדמויות ראשיות בסדרה אך אינם מופיעים בכל פרק (בעוד בויד ואווה קראודר כן).
הפקה > ביקורות ופרסים

הסדרה קיבלה תשבחות קבועות ממבקרים במהלך ארבע עונותיה עד כה.
הסדרה, כותביה ושחקניה היו מועמדים להרבה פרסים עד כה, בין היתר לשבעה פרסי אמי, מתוכם הם זכו בשניים אחד למרגו מרטינדל על גילום הדמות של מגס בנט בעונה השנייה, ושני לג'רמי דייוויס על גילום דמותו של דיקי בנט בעונה השלישית.
סדרת המשך

במרץ 2021 רשת FX החלה לפתח סדרת המשך שנקראת "Justified: City Primeval" שתתבסס על ספרו של אלמור לנארד, "City Primeval". היא תתרחש שמונה שנים אחרי תום הסדרה המקורית וטימותי אוליפנט ישוב לגלם בה את דמותו של ריילן גיבנס.
הערות שוליים

↑  Nellie Andreeva (March 17, 2021). Elmore Leonard TV Adaptation In Works At FX From ‘Justified’ Team; Timothy Olyphant Eyes Return As Raylan Givens. Deadline. retrieved May 5, 2022
↑  Max Goldbart (January 14, 2022). Timothy Olyphant To Return As Raylan Givens In ‘Justified: City Primeval’ As FX Greenlights Latest Elmore Leonard Adaptation. Deadline. retrieved May 5, 2022
| --- | --- |
בקרת זהויות :  NLI: 987009950815305171  GND: 1151149349  LCCN: no2011010358  VIAF: 305310525   WorldCat (עם VIAF): 305310525
ניפ/טאק

| --- | --- |

 סוגה:  דרמה המשכית
 יוצרים:  ראיין מרפי
 שחקנים:  דילן וולש  ג'וליאן מקון   ג'ואלי ריצ'רדסון ג'ון הנזלי 
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  מיאמי, לוס אנג'לס 
 מספר עונות:  6
 מספר פרקים:  100
 הפקה
 הפצה:  האחים וורנר טלוויזיה 
 מוזיקה:  ג'יימס לוין 
 אורך פרק:  45-50 דקות
 שידור
 רשת שידור:  FX Networks
 רשת שידור בישראל:  ערוץ 2   Yes stars Drama
 תקופת שידור מקורית:  22 ביולי 2003 – 3 במרץ 2010
 קישורים חיצוניים
 אתר רשמי
 דף התוכנית ב-IMDb
 
ניפ/טאק (באנגלית: Nip/Tuck) היא סדרת דרמה המשכית אמריקאית, זוכת פרס גלובוס הזהב, שנוצרה על ידי ראיין מרפי ושודרה ברשת FX בארצות הברית.
הסדרה עלתה לראשונה בשידור ב-2003, והעונה השישית והאחרונה עלתה לשידור ב-14 באוקטובר 2009. פרק הסיום, שהיה גם הפרק ה-100, שודר ב-3 במרץ 2010.
סקירה כללית

עלילת הסדרה מתרחשת במרפאה לכירורגיה פלסטית בדרום פלורידה בשם "מקנמרה / טרוי" ומתמקדת במייסדיה שון מקנמרה (מגולם על ידי דילן וולש) וכריסטיאן טרוי (מגולם על ידי ג'וליאן מקמהון). כל פרק בדרך כלל עוסק בהליכים קוסמטיים של חולה אחד או יותר, וכן חייהם האישיים והמקצועיים של השחקנים הראשיים.
דמויות > הדמויות הראשיות

שון מקנמרה (מגולם על ידי דילן וולש) - מנתח פלסטי המתקרב לגיל העמידה אשר מנסה להתמודד ולהשלים עם הבחירות שהוא עשה בחייו. מקנמרה מנהל מרפאה לכירורגיה פלסטית בשם "מקנמרה / טרוי" יחד עם חברו הטוב, כריסטיאן טרוי, אשר מתגלה בהמשך כאביו הביולוגי האמיתי של מאט, בנו של שון. כמו כן מקנמרה התגרש מג'וליה מקנמרה לאחר 17 שנות נישואים. לשון וג'וליה שני ילדים - מאט מקנמרה ואנני מקנמרה.
כריסטיאן טרוי (מגולם על ידי ג'וליאן מקמהון) - מנתח פלסטי אנוכי, נהנתן ורודף נשים המתקרב לגיל העמידה, כריסטיאן הוא חברו הטוב ביותר של שון מקנמרה ושותפו העסקי. כריסטיאן הוא אביו הביולוגי של מאט מקנמרה.
ג'וליה מקנמרה (מגולמת על ידי ג'ואלי  ריצ'רדסון) - אשתו של שון מקנמרה במשך 17 שנים. אמם של מאט מקנמרה ואנני מקנמרה. נשרה מבית הספר לרפואה על מנת לגדל את מאט ואנני. ג'וליה הפכה מרירה מאוד בשל כך - גורם זה הוביל בסופו של דבר לגירושים הראשונים שלה משון. אף על פי כן, לאחר פרידה קצרה הזוג התחתן בשנית. ניהלה רומן קצר עם כריסטיאן אשר הוביל בהמשך ללידתו של מאט. מנהלת ספא בו שוהים מטופלים לאחר שעברו ניתוחים.
דמויות > דמויות משנה

מאט מקנמרה (מגולם על ידי ג'ון הנסלי) - בנה המתבגר הבעייתי של ג'וליה. כריסטיאן הוא אביו הביולוגי.
ליז קרוז (מגולמת על ידי רומא מאפייה) - ד"ר ליז קרוז היא רופאה מרדימה ראשית במרפאת "מקנמרה / טרוי". הייתה נשואה בעבר לכריסטיאן במשך תקופה קצרה.
קימבר הנרי (מגולמת על ידי קלי קרלסון) - חברה של כריסטיאן. דוגמנית, שחקנית פורנו, מכורה לסמים ומפיקת סרטים פורנוגרפיים.
ג'ינה רוסו (מגולמת על ידי ג'סלין גילסיג) - אישה מרירה באמצע שנות השלושים לחייה המכורה למין. נשאית של נגיף ה-HIV. מנהלת את ספא ההתאוששות יחד עם ג'וליה מקנמרה. מנהלת מערכת יחסים עם כריסטיאן.
קוונטין קוסטה (מגולם על ידי ברונו קמפוס) - מנתח פלסטי ביסקסואל מורכב מאטלנטה. בתחילה סייע לכריסטיאן לבצע מספר ניתוחים מורכבים. עבד בהמשך במשך תקופה קצרה בתור מנתח במרפאת "מקנמרה / טרוי". התפטר לבסוף מהמרפאה בשל סכסוכים חוזרים ונשנים עם כריסטיאן ושון.
גרייס סנטיאגו (מגולמת על ידי ואלרי קרוז) - פסיכולוגית במרפאת "מקנמרה / טרוי".
אווה מור (מגולמת על ידי פמקה ינסן) - מדריכת אימון אישי אשר עובדת עם ג'וליה המאהבת של מאט. בהמשך מתגלה כי היא טרנסקסואלית אשר נמלטה מארצות הברית לצרפת לאחר שבנה התאבד.
יוריי

רוח רפאים יפנית, ציור מאת צוקיוקה יושיטושי, 1886
יוריי (ביפנית: 幽霊) הוא שם כולל לרוחות רפאים יפניות. השם מורכב משתי אותיות קאנג'י, 幽 (yū), שפירושו "קלוש" או "עמום" ו-霊 (rei), שמשמעותו "נשמה" או "רוח". בדומה לתפיסות הסינית והמערבית, גם יוריי נחשבות לנשמות שמסיבה כלשהי נמנעת מהן השלווה שלאחר המוות.
רקע דתי והיסטורי

האמונה ברוחות בפולקלור היפני מושפעת ממיתולוגיה ומאמונות עממיות של דת השינטו (דת יפנית עתיקה), הבודהיזם והטאואיזם שהגיעו ליפן מסין. בשינטו רווחת האמונה שלאחר מותו, אדם יכול להפוך לרוח או לקאמי (סוג של ישות על טבעית בדת השינטו). הבודהיזם, שהגיע ליפן במאה השישית לספירה, השפיע על האמונה בכוחותיהן העל-טבעיים של נשמות המתים. בתקופת היאן (794-1185), האמינו שנשמות המתים מהלכות בקרב בני האדם החיים. כמו כן, נהגו לתלות את האחריות ברוחות רעות כמעט לכל אסון או מחלה, ולכן היה צורך בטקסי דת על מנת לרצות את הרוחות. בנוסף, באותה התקופה היה נהוג לחשוב שרק אצילים רמי מעלה עלולים להפוך לרוחות נקמניות לאחר מותם. מסופר בהיסטוריה על המקרה של השר המלומד סוּגאווארה מיצ'יזאנֵה (Sugawara Michizane), אשר אויביו קינאו בו, הפלילו אותו וגרמו להגלייתו לאי קיושו בשנת 901, שם הוא נפטר לאחר שסבל מבדידות ומחרפה. בין השנים 910 ו-923 תועדו אסונות שתקפו את עיר הבירה קיוטו, אשר מיוחסים לרוחו הזועמת של סוּגאווארה. כדי להרגיע את כעסו, הוא הוכרז בתור האל טנג'ין (Tenjin), ורק אז נאמר שהאסונות פסקו.
בתקופת קמקורה (1185–1333), ובתקופת מומויאמה (1568-1603) רווחה האמונה שכל אדם, בין אם היה צדיק או חוטא, עלול להפוך לרוח לאחר מותו, במיוחד אם מת ממחלה. במאה ה-17, האמינו שבני כל המעמדות, ולא רק אצילים, יכולים להפוך לרוחות נוקמות.
בעקבות האמונה שרוח המת טמאה וכועסת לאחר המוות, היה נהוג לקיים טקסי טיהור למען הנפטר בזמנים קבועים למשך שבע שנים. בזכות טקסים אלו, נשמת המת הופכת לרוח אבות קדמונים אשר מגינה על משפחתה. אבל עד שרוח הנפטר לא הגיעה למעמד זה, היא ממשיכה לשוטט בין עולם החיים והעולם הבא. עד שהרוח מגיעה לעולם המתים, היא נעה בין "העולם הזה" (konoyo, 此の世) ו"העולם הבא" (anoyo, あの世), ועלולה לחזור לעולם החיים בכל עת. רק כעבור 49 ימים לאחר מותה היא עוברת לעולם הבא. אבל הזנחה מצד המשפחה או רגשות עזים עלולים למנוע מרוח המת לעבור לעולם המתים, ולגרום לרוח להופיע בעולם החיים או לעורר תופעות משונות. מכיוון שמאמינים שנשמות שהוזנחו (שלא זוכות לטקסי טיהור ולמנחות ולתפילות לאחר מותן) הופכות לרוחות זועמות הפוגעות בבני משפחתן החיים, ישנה חשיבות רבה לקיום מנהגי ההלוויה ופולחני אבות. כדי להרגיע רוחות רפאים, דרוש טקס – כמו הכרזה על הרוח בתור אל – ואז הן הופכות לאלים אשר שומרים על בני האדם. נהוג לחשוב שכגודל רגשות הזעם של הרוח, כך היא תיטיב יותר עם בני האדם החיים לאחר שיצליחו לפייס אותה.
סוגי רוחות רפאים

אונריו (onryou, 怨霊), או גוריו (goryou, 御霊): רוחות זועמות אשר נוקמות בבני האדם בגלל שנגרם להן עוול בחייהן, או מכיוון שלא זכו לטקסי קבורה וטוהרה ולמנחות לאחר מותן.
מואנבוטוקה (muenbotoke, 無縁仏): רוחות רפאים שאין להן משפחה שתדאג לערוך למענן טקסים ההכרחיים כדי שנשמת הנפטר תגיע לעולם הבא.
איקיריו (Ikiryou, 生き霊): רוח של אדם חי אשר מתנתקת מגופו ופוגעת באויביו. אחת הדוגמאות המפורסמות ביותר היא סיפורה של העלמה רוקוג'ו שרוחה תקפה את העלמה אאוי ב"מעשה גנג'י".
שיריי (shirei, 死霊): רוח של אדם שזה עתה נפטר ועדיין לא הגיע לעולם המתים. בני משפחתו החיים צריכים לדאוג שייערכו טקסים למענו, כדי שהוא לא יהווה איום כלפיהם.
סוריי (sourei, 騒霊): רוח אבות. מאה ימים לאחר המוות, רוח הנפטר שזכתה לטקסי קבורה וטיהור נאותים מצטרפת אל רוחות האבות הקדמונים של המשפחה, ומגנה על בני משפחתה החיים.
זשיקי-ווארשי (zashiki-warashi, 座敷童/座敷童子): רוחות ילדים, יותר שובבות ממסוכנות.
מאפייני היוריי

בדרך כלל היוריי יהיו עם לבוש לבן, שיער שחור, בעלות יכולת דיבור ולפעמים חסרות ידיים ורגליים.
רוחות במדיה הפופולרית

ז'אנר האימה הוא נושא פופולרי במדיה היפנית העכשווית. ניתן לראות את ההשפעה של האמונה המסורתית ברוחות ותיאורן באומנויות הישנות על ייצוג רוחות הרפאים בתרבות הפופולרית ביפן (כגון: ספרים, סרטים, קומיקס וכדומה). לדוגמה, ניתן לראות כיצד התיאור המסורתי של רוחות ממין נקבה השפיע על המראה החיצוני של הדמויות הראשיות וגם על הסגנון והעלילה בסרטי אימה ידועים, כמו "רינגו" ("Ringu", リング) ו"ג'ו-און" ("Ju-On", 呪怨).